**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

**2018 m. sausio d.**

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos sveikatos apsaugos ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos 8 prioritetas „Socialinės įtraukties didinimas ir kova su skurdu“ |
| **Veiksmų programos konkretaus uždavinio numeris ir pavadinimas:** | 8.4.2 konkretus uždavinys „Sumažinti sveikatos netolygumus, gerinant sveikatos priežiūros kokybę ir prieinamumą tikslinėms gyventojų grupėms, ir skatinti sveiką senėjimą“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 08.4.2-ESFA-K-616 „Sveikatos priežiūros kokybės ir prieinamumo gerinimas tikslinėms gyventojų grupėms kraujotakos sistemos, galvos smegenų kraujotakos ligų ir traumų, nelaimingų atsitikimų bei kitų išorinių mirties priežasčių srityse“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 5,28 mln. eurų |
| **Pagal priemonę remiamos veiklos:** | Remiama veikla:  efektyvių integruotos sveikatos priežiūros modelių, sudarančių prielaidas gerinti kraujotakos sistemos, galvos smegenų kraujotakos ligų ir traumų, nelaimingų atsitikimų bei kitų išorinių mirties priežasčių profilaktikos, diagnostikos, gydymo bei medicininės reabilitacijos paslaugų kokybę ir prieinamumą tikslinėms gyventojų grupėms, plėtojimas bei tobulinimas, apimant greitosios medicinos pagalbos stočių ir (ar) skyrių, greitosios medicinos pagalbos dispečerinių darbuotojų, rajonų lygmens ligoninių, apskričių centrų ligoninių, sudėtingų asmens sveikatos priežiūros paslaugų centrų (traumų centrų, insulto gydymo centrų, perkutaninės koronarinės intervencijos centrų) specialistų kvalifikacijos tobulinimą, žinių ir gebėjimų stiprinimą siekiant efektyvaus šių specialistų dalyvavimo teikiant integruotą pagalbą kraujotakos sistemos ligų, galvos smegenų insultų bei traumų ir nelaimingų atsitikimų sąlygotų būklių atvejais. |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas ...**  **Stebėsenos komiteto pritarimas reikalingas veiklų vykdymui:**  ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo);  ne ES šalyse (taikoma projektams, finansuojamiems iš Europos socialinio fondo);  **Stebėsenos komiteto pritarimas nereikalingas, nes:**  **X** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  **X** Projektų konkursas  Tęstinė projektų atranka  Finansinė priemonė |

|  |  |
| --- | --- |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | Nr. 1  **Projektai turi atitikti Sveikatos netolygumų mažinimo Lietuvoje 2014–2023 m. veiksmų plano (toliau – Sveikatos netolygumų mažinimo Lietuvoje veiksmų planas), patvirtinto Lietuvos Respublikos sveikatos apsaugos ministro 2014 m. liepos 16 d. įsakymu Nr. V-815, 3 priedo ,,Traumų ir nelaimingų atsitikimų profilaktikos, neįgalumo ir mirtingumo nuo išorinių priežasčių mažinimo krypties aprašas“ ir (arba) 4 priedo „Sergamumo ir pirmalaikio mirtingumo nuo kraujotakos sistemos ligų mažinimo krypties aprašas“ ir (arba) 5 priedo ,,Sergamumo ir pirmalaikio mirtingumo nuo galvos smegenų kraujotakos ligų mažinimo krypties aprašas“ nuostatas.** |
| **Projektų atrankos kriterijaus vertinimo aspektai ir paaiškinimai:** | Jei kreipiamasi finansavimo pagal priemonės Nr. 08.4.2-ESFA-K-616 veiklą, būtina įsitikinti, ar projekto veiklos ir pareiškėjai yra numatyti bent viename iš Sveikatos netolygumų mažinimo Lietuvoje veiksmų plano:  3 priedo „Traumų ir nelaimingų atsitikimų profilaktikos, neįgalumo ir mirtingumo nuo išorinių priežasčių mažinimo krypties aprašas“ 38.1 papunktyje;  4 priedo „Sergamumo ir pirmalaikio mirtingumo nuo kraujotakos sistemos ligų mažinimo krypties aprašas“ 33.1.7, 33.2.1 papunkčių,  5 priedo „Sergamumo ir pirmalaikio mirtingumo nuo galvos smegenų kraujotakos ligų mažinimo“ 23.3 papunktyje. |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kurie geriausiai padeda siekti Sveikatos netolygumų mažinimo Lietuvoje veiksmų plane nustatytų Traumų ir nelaimingų atsitikimų profilaktikos, neįgalumo ir mirtingumo nuo išorinių priežasčių mažinimo, Sergamumo ir pirmalaikio mirtingumo nuo kraujotakos sistemos ligų mažinimo ir Sergamumo ir pirmalaikio mirtingumo nuo galvos smegenų kraujotakos ligų mažinimo krypčių tikslus bei prisideda prie Sveikatos netolygumų mažinimo Lietuvoje veiksmų plane numatytų veiksmų, kuriais bus sudaromos sąlygos mažinti tam tikruose šalies regionuose (teritorijose) gyvenačių asmenų sveikatos būklės netolygumus bei sveikatos priežiūros prieinamumo skirtumus, siekiant kad Lietuvoje efektyvūs metodai, užtikrinant šiuolaikinius standartus atitinkančią kraujotakos ligų, galvos smegenų kraujagyslių ligų, traumų diagnostiką, gydymą būtų kuo tolygiau prieinami visuose šalies regionuose bei ypač tikslinių teritorijų gyventojams, pasižymintiems blogiausiais priešlaikinio mirtingumo nuo šios ligos rodikliais. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | Nr. 2  **Projekto vykdytojo ir (arba) partnerio turima kvalifikacijos tobulinimo mokymų vykdymo patirtis** |
| **Projektų atrankos kriterijaus vertinimo aspektai ir paaiškinimai:** | Prioritetas suteikiamas tiems projektams, kurių pareiškėjas ar partneris arba pareiškėjas ir partneris kartu turi ilgesnę patirtį vykdant sveikatos priežiūros ir kitų specialistų komandų kvalifikacijos tobulinimo mokymus kraujotakos sistemos, galvos smegenų kraujotakos ligų ir traumų, nelaimingų atsitikimų bei kitų išorinių mirties priežasčių profilaktikos, diagnostikos, gydymo bei medicininės reabilitacijos paslaugų teikimo srityse.  Pareiškėjo ir (arba) partnerio nurodytose srityse įvykdytų specialistų komandų kvalifikacijos tobulinimo mokymų patirties trukmė apskaičiuojama susumuojant bendrą pareiškėjo ir (arba) partnerio mokymų vykdymo mėnesių skaičių (remiantis kvalifikacijos tobulinimo pažymėjimų registro išrašo duomenimis).  Paraiškos vertinimo metu projektui skiriami atitinkami balai:   * jei pareiškėjo ir (arba) partnerio mokymų vykdymo patirtis (trukmė) yra nuo 0 iki iki 36 mėn. (imtinai) – suteikiama 0 balų; * jei pareiškėjo ir (arba) partnerio mokymų vykdymo patirtis (trukmė) yra nuo 37 mėn. iki 48 mėn. (imtinai) – suteikiami 5 balai; * jei pareiškėjo ir (arba) partnerio mokymų vykdymo patirtis (trukmė) yra nuo 49 mėn. iki 72 mėn. (imtinai) – suteikiama 10 balų; * jei pareiškėjo ir (arba) partnerio mokymų vykdymo patirtis (trukmė) yra nuo 72 mėn. ir daugiau – suteikiama 15 balų. |
| **Projektų atrankos kriterijaus pasirinkimo pagrindimas:** | Projektų atrankos kriterijus leis atrinkti didesnę patirtį su projektu susijusiose srityse turinčius pareiškėjus ir partnerius. Taip bus sukuriamos prielaidos tikėtis geresnės projektų veiklų kokybės ir priemonės įgyvendinimo stebėsenos rezultato rodiklių reikšmių pasiekimo. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | Nr. 3  **Projekto tikslinės grupės geografinė aprėptis** |
| **Projektų atrankos kriterijaus vertinimo aspektai ir paaiškinimai:** | Vertinama, iš kiek tikslinių teritorijų (savivaldybių) pareiškėjas pritraukia numatytų apmokyti specialistų. Kuo daugiau tikslinių teritorijų (savivaldybių) apima projektas, apmokant ir kvalifikacijos tobulinimo pažymą suteikiant projekto tikslinėms grupėms priskiriamus specialistus, tuo daugiau balų toks projektas gauna vertinimo metu.  Paraiškos vertinimo metu projektui suteikiamas prioritetas ir skiriami atitinkami balai:   * kai projekto tikslinė grupė apima iki 20 procentų tikslinių savivaldybių – suteikiama 0 balų; * kai projekto tikslinė grupė apima nuo 21 iki 40 proc. tikslinių savivaldybių – suteikiami 5 balai; * kai projekto tikslinė grupė apima nuo 41 iki 60 proc. tikslinių savivaldybių – suteikiama 10 balų; * kai projekto tikslinė grupė apima nuo 61 iki 80 proc. tikslinių savivaldybių – suteikiama 15 balų; * kai projekto tikslinė grupė apima daugiau nei 81 proc. tikslinių savivaldybių – suteikiama 20 balų. |
| **Projektų atrankos kriterijaus pasirinkimo pagrindimas:** | Šiuo atrankos kriterijumi siekiama skatinti, kad į specialistų komandų mokymus būtų įtraukti specialistai iš kuo didesnio skaičiaus tikslinių teritorijų (savivaldybių). |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | Nr. 4  **Projekto tikslinės grupės įsitraukimas** |
| **Projektų atrankos kriterijaus vertinimo aspektai ir paaiškinimai:** | Vertinama, kiek skirtingų prioritetinių sričių tikslinėms grupėms priskiriamų specialistų į projektą pritraukia pareiškėjas. Kuo daugiau projekte kvalifikacijos tobulinimo mokymų metu bus apmokyta skirtingų prioritetinių sričių tikslinėms grupėms priskiriamų specialistų (bei jiems bus suteikta kvalifikacijos tobulinimo pažymų), tuo daugiau balų toks projektas gauna vertinimo metu.  Paraiškos vertinimo metu projektui suteikiamas prioritetas ir skiriami atitinkami balai:   * jei projekto tikslinė grupė sudaro iki 30 proc. skirtingų prioritetinių tikslinėms grupėms priskiriamų specialistų – suteikiama 0 balų; * jei projekto tikslinė grupė sudaro nuo 31 proc. iki 50 proc. skirtingų prioritetinių tikslinėms grupėms priskiriamų specialistų – suteikiami 5 balai; * jei projekto tikslinė grupė sudaro nuo 51 proc. iki 70 proc. skirtingų prioritetinių tikslinėms grupėms priskiriamų specialistų – suteikiama 10 balų; * jei projekto tikslinė grupė sudaro daugiau kaip 71 proc. skirtingų prioritetinių tikslinėms grupėms priskiriamų specialistų – suteikiama 15 balų. |
| **Projektų atrankos kriterijaus pasirinkimo pagrindimas:** | Pasirinktas kriterijus sudarys galimybę į specialistų komandų mokymus įtraukti kuo daugiau specialistų iš skirtingų prioritetinių sričių, taip pat tikėtis didesnės priemonės įgyvendinimo stebėsenos produkto rodiklio reikšmės pasiekimo. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | Nr. 5  **Projektuose ne mažiau kaip 70 proc. kvalifikacijos tobulinimo mokymų laiko skirta praktiniams mokymams** |
| **Projektų atrankos kriterijaus vertinimo aspektai ir paaiškinimai:** | Vertinama, ar projekte ne mažiau kaip 70 proc. kvalifikacijos tobulinimo mokymų laiko sudaro praktiniai mokymai.  Paraiškos vertinimo metu projektui suteikiamas prioritetas ir skiriami atitinkami balai:   * projektui suteikiama 30 balų, jei atitinka šį kriterijų ir projekte numatytas teorinių žinių ir praktinių įgūdžių vertinimas registruojant juos elektroninėje mokymo sistemoje realiu laiku; * projektui suteikiama 10 balų, jei atitinka šį kriterijų, tačiau projekte nenumatomas teorinių žinių ir praktinių įgūdžių vertinimas registruojant juos elektroninėje mokymo sistemoje realiu laiku; * projektui suteikiama 0 balų, jei jis neatitinka šio kriterijaus. |
| **Projektų atrankos kriterijaus pasirinkimo pagrindimas:** | Nustatomu projektų atrankos kriterijumi skatinama, kad įgyvendinant projektus būtų orientuojamasi į praktinius mokymus ir specialistų praktinių gebėjimų tobulinimą. Tai sudarys sąlygas užtikrinti mokymų rezultatų tęstinumą bei didesnę investicijų pridėtinę vertę. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | Nr. 6  **Projekto mokslinis pagrįstumas** |
| **Projektų atrankos kriterijaus vertinimo aspektai ir paaiškinimai:** | Vertinama, ar paraiškoje pagrindžiama, kad projektu planuojamos vykdyti kvalifikacijos tobulinimo programos yra pagrįstos mokslo įrodymais, naujausiais ligų diagnostikos ir gydymo algoritmais bei kurios galimai sustiprintų prevenciją ar iš esmės pakeistų ligos diagnostiką ir (arba) gydymą bei (arba) pagerintų gydymo rezultatus.  Paraiškos vertinimo metu projektui suteikiamas prioritetas ir skiriami atitinkami balai:   * kai projekte numatytų kvalifikacijos tobulinimo programų mokslinis pagrįstumas aprašytas detaliai ir aiškiai – suteikiama 10 balų, * kai projekte numatytų kvalifikacijos tobulinimo programų mokslinis pagrįstumas nėra detaliai ir aiškiai aprašytas, mokymo programos pagal pirminius mokslinius įrodymus nėra veiksmingos prevencijos ar gydymo srityse – suteikiama 0 balų. |
| **Projektų atrankos kriterijaus pasirinkimo pagrindimas:** | Projektų atrankos kriterijus, kuris prioritetą suteikia projektams, pagal kuriuos planuojamos vykdyti kvalifikacijos tobulinimo programos yra pagrįstos mokslo įrodymais, naujausiais ligų diagnostikos ir gydymo algoritmais, užtikrins, kad specialistų, siekiančių įgyti kvalifikaciją arba jos dalį prioritetinėse projekto veiklų srityse mokymas bus vykdomas pagal kokybiškas ir projekto rezultatų tęstinumą užtikrinančias programas. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | Nr.7  **Projektas įgyvendinamas bendradarbiaujant su didesniu įstaigų ir tarnybų, kurios dalyvauja integruotos sveikatos priežiūros klasterių veikloje, skaičiumi.** |
| **Projektų atrankos kriterijaus vertinimo aspektai ir paaiškinimai:** | Vertinama, kiek įstaigų ir tarnybų, kurios dalyvauja integruotos sveikatos priežiūros klasterių veikloje, į projektą pritraukia pareiškėjas. Vertinimo metu daugiau balų gauna projektai, kurie įgyvendinami su didesniu įstaigų ir tarnybų, kurios dalyvauja integruotos sveikatos priežiūros klasterių veikloje, skaičiumi.  Skaičiuojamos tik tos įstaigos ir tarnybos, kurių dalyvavimas konkrečios patologijos integruotos sveikatos priežiūros klasterio veikloje nustatytas teisės aktuose ir kurios teikia konkrečios patologijos integruotos sveikatos priežiūros paslaugas.  Paraiškos vertinimo metu projektui suteikiamas prioritetas ir skiriami atitinkami balai:   * jei įgyvendinant projektą bendradarbiaujama su mažiau kaip 20 įstaigų ir tarnybų, kurios dalyvauja integruotos sveikatos priežiūros veikloje – skiriama 0 balų; * jei įgyvendinant projektą bendradarbiaujama su ne mažiau kaip nuo 21 iki 30 įstaigų ir tarnybų, kurios dalyvauja integruotos sveikatos priežiūros veikloje – skiriami 5 balai; * jei įgyvendinant projektą bendradarbiaujama su ne mažiau kaip nuo 31 iki 40 įstaigų ir tarnybų, kurios dalyvauja integruotos sveikatos priežiūros veikloje – skiriama 10 balų; * jei įgyvendinant projektą bendradarbiaujama su ne mažiau kaip nuo 41 iki 50 įstaigų ir tarnybų, kurios dalyvauja integruotos sveikatos priežiūros veikloje – skiriama 20 balų; * jei įgyvendinant projektą bendradarbiaujama su daugiau kaip 51 įstaiga ir tarnyba, kurios dalyvauja integruotos sveikatos priežiūros veikloje – skiriami 25 balai. |
| **Projektų atrankos kriterijaus pasirinkimo pagrindimas:** | Atrankos kriterijus išskiria projektus, kuriuose užtikrinamas platesnis bendradarbiavimas tarp įstaigų ir tarnybų, kuriose teikiama integruota pagalba kraujotakos sistemos ligų, galvos smegenų insultų bei traumų ir nelaimingų atsitikimų sąlygotų būklių atvejais. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus numeris ir pavadinimas:** | Nr. 8  **Projekto poveikis ir pasiektų rezultatų tęstinumo užtikrinimas** |
| **Projektų atrankos kriterijaus vertinimo aspektai ir paaiškinimai:** | Vertinama, ar projekto rezultatai bus panaudojami sprendžiant problemas projekto veiklų srityse pasibaigus projektui. Aukštesnį balą gauna projektai, kuriuose projekto rezultatų tęstinumas sprendžiant problemas projekto veiklų srityse yra detaliai ir aiškiai pagrįstas.  Paraiškos vertinimo metu projektui suteikiamas prioritetas ir skiriami atitinkami balai:   * projekto rezultatų tęstinumas sprendžiant problemas projekto veiklų srityse yra detaliai ir aiškiai pagrįstas – suteikiama 10 balų, * projekto rezultatų tęstinumas sprendžiant problemas projekto veiklų srityse yra nerealus arba tik iš dalies pagrįstas – suteikiama 0 balų. |
| **Projektų atrankos kriterijaus pasirinkimo pagrindimas:** | Atrankos kriterijus išskiria projektus, kuriuose išsamiai ir detaliai aprašytas siekiamas projekto poveikis bei pasiektų rezultatų tęstinumas (rezultatų panaudojimas), nurodant laukiamus pokyčius siekiamo poveikio srityse (efektyvios integruotos pagalbos paslaugų teikimo, veiksmingesnės ir tikslesnės ligų diagnostikos bei gydymo srityse; integruotos pagalbos paslaugas teikiančiose įstaigose ir tarnybose (vidaus/išorės procesuose, išaugusiuose specialistų gebėjimuose ir kompetencijoje, pagerėjusiuose sveikatos sistemos rezultatuose, kt.). Taip pat aprašyti kiekybiniai ir/ar kokybiniai projekto rezultatai, pažymėtas projekto metu pasiekto poveikio bei rezultatų tvarumas (pasibaigus projekto finansavimui) bei potencialus/planuojamas projekto veiklų pakartojimas/tęstinumas, jeigu projektas bus įgyvendintas sėkmingai. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(ministerijos atsakingo asmens pareigų pavadinimas) (parašas) (vardas ir pavardė)